Ved flere strande langs Limfjorden blev der i sidste uge fundet forhøjede værdier af E. colibakterier og enterokokker. Begge bakterier er naturligt forekommende menneskers og dyrs tarme. Derfor frarådede Vesthimmerlands Kommune badning ved fem strande i kommunen, men nu er der kommet svar på nye badevandsanalyser fra vandet ved de berørte strande. På baggrund af de nye resultater frarådes badning ikke længere ved strandene i Rønbjerg, Løgstør, Ertebølle og Hvalpsund. - Der er stadig for mange bakterier ved badestranden i Trend, mens resten af badestrandene viser fine prøver, skriver Vesthimmerlands Kommune på sin Facebook-side. De nye prøver ved de fem badestrande blev foretaget fredag, og mandag kunne kommunen altså komme med gode nyheder for fire af strandene. I Trend er der blevet taget yderligere nye badevandsanalyser for at finde svar på, om der fortsat skal frarådes badning på stranden. Resultatet af de prøver ventes kommunen at få svar på onsdag.
Kun på badestranden i Trend frarådes badning fortsat.